CELEX: 32008R0535
Language: hu
Date: 2008-06-13 00:00:00
Title: A Bizottság 535/2008/EK rendelete ( 2008. június 13. ) az idegen és nem honos fajoknak az akvakultúrában történő alkalmazásáról szóló 708/2007/EK tanácsi rendelet végrehajtására vonatkozó részletes szabályok megállapításáról

14.6.2008   
            
            
               HU
            
            
               Az Európai Unió Hivatalos Lapja
            
            
               L 156/6
            
         
      A BIZOTTSÁG 535/2008/EK RENDELETE
   
   (2008. június 13.)
   az idegen és nem honos fajoknak az akvakultúrában történő alkalmazásáról szóló 708/2007/EK tanácsi rendelet végrehajtására vonatkozó részletes szabályok megállapításáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az idegen és nem honos fajoknak az akvakultúrában történő alkalmazásáról szóló, 2007. június 11-i 708/2007/EK (1) tanácsi rendeletre és különösen annak 23. cikke harmadik albekezdésére és 24. cikke (3) bekezdésére,
   mivel:
   
               (1)
            
            
               A 708/2007/EK rendelet megállapítja az idegen vagy nem honos fajokkal kapcsolatos akvakultúra-gyakorlat szabályozására vonatkozó keretrendszert annak érdekében, hogy értékelje és a lehető legkisebbre csökkentse ezeknek és bármely társult nem célfajnak a vízi élőhelyekre gyakorolt lehetséges hatását. A rendelet többek között előírja, hogy el kell fogadni a fajoknak a IV. mellékletbe történő felvételéhez szükséges feltételeket meghatározó részletes szabályokat.
            
         
               (2)
            
            
               A fajoknak a 708/2007/EK rendelet IV. mellékletébe történő felvételére irányuló tagállami kérelmek elbírálásához ezért helyénvaló egy átlátható eljárást elfogadni. Különösen a 708/2007/EK rendelet 24. cikkének (2) bekezdésében előírt feltételek további pontosítása és meghatározása szükséges, továbbá meg kell határozni azon információk körét, amelyekkel a tagállamok alátámaszthatják a fajok felvételére irányuló kérelmüket.
            
         
               (3)
            
            
               A 708/2007/EK rendelet arról is rendelkezik, hogy külön információs rendszer is kifejleszthető azzal a céllal, hogy a tagállamok megoszthassák egymás között az idegen és nem honos fajok nyilvántartásaiban szereplő információkat.
            
         
               (4)
            
            
               Ezért célszerű közös informatikai szabványokat és egy közös kommunikációs nyelvet kifejleszteni, ami a tagállamok számára lehetővé tenné a fajok betelepítésével és áttelepítésével kapcsolatos nemzeti nyilvántartásukban szereplő minimumadatok egymás közötti megosztását. Rendelkezéseket kell megállapítani a tagállamok által bevezetendő informatikai rendszerek összehangolásának előmozdítására.
            
         
               (5)
            
            
               Az e rendeletben előírt intézkedések összhangban vannak a Halászati és Akvakultúra-ágazati Bizottság véleményével,
            
         ELFOGADTA EZT A RENDELETET:
   1. cikk
   Ez a rendelet részletes szabályokat állapít meg a fajoknak a 708/2007/EK rendelet IV. mellékletbe történő felvételéhez szükséges feltételek meghatározásához, továbbá az idegen és a nem honos fajok betelepítésére vagy áttelepítésére vonatkozó engedélyekkel összefüggő külön információs rendszer kifejlesztésére.
   2. cikk
   A 708/2007/EK rendelet 24. cikke (2) bekezdésének alkalmazásában:
   
               a)
            
            
               „(a faj életciklusához mérten) régóta”: két termelési ciklus befejezését követő, legalább 10 éves időszak;
            
         
               b)
            
            
               
                  „káros hatás”: az az eset, amikor a tudományos bizonyítékok azt mutatják, hogy egy adott vízi faj valamely tagállamba történő betelepítését követően jelentős mértékben előidézi többek között az alábbiakat:
               
                           i.
                        
                        
                           az élőhely állapotának romlása;
                        
                     
                           ii.
                        
                        
                           az őshonos fajokkal az ívóhelyért folytatott versengés;
                        
                     
                           iii.
                        
                        
                           az őshonos fajokkal való hibridizáció, amely veszélyezteti a faj integritását;
                        
                     
                           iv.
                        
                        
                           az őshonos fajokkal való táplálkozás, ami az említett fajok állományának csökkenéséhez vezet;
                        
                     
                           v.
                        
                        
                           a helyi táplálékforrások kimerítése;
                        
                     
                           vi.
                        
                        
                           betegség vagy új kórokozók terjedése a vadon élő vízi szervezetekben és az ökoszisztémákban.
                        
                     
         3. cikk
   (1)   A tagállamok a fajoknak a 708/2007/EK rendelet IV. mellékletében foglalt fajjegyzékbe való felvétele iránti kérelmeket a Bizottságnak nyújtják be.
   (2)   E kérelmeket a Bizottságnak az alábbi információkat feltüntető adatlapok kíséretében kell beküldeni:
   
               a)
            
            
               a faj tudományos neve;
            
         
               b)
            
            
               földrajzi elterjedés;
            
         
               c)
            
            
               élőhely és a biológiai jellemzők;
            
         
               d)
            
            
               az akvakultúra-termelés jellemzői;
            
         
               e)
            
            
               a betelepítések hatása;
            
         
               f)
            
            
               az elterjedésre és eloszlásra nagy valószínűséggel hatást gyakorló tényezők;
            
         
               g)
            
            
               a 708/2007/EK rendelet 24. cikkének (2) bekezdésében előírt kritériumokkal való összeegyeztethetőség.
            
         4. cikk
   (1)   A tagállamok létrehoznak és naprakész állapotban tartanak egy információs rendszert, amely valamennyi, idegen faj betelepítésére vagy nem honos faj áttelepítésére irányuló engedély iránti kérelem adatait tartalmazza. A tagállamok minden engedély iránti kérelem esetében kitöltenek egy adatlapot, amelyben megadják az e rendelet mellékletében meghatározott adatokat, összhangban az ott megállapított formátummal.
   (2)   A tagállamok legkésőbb 2009. december 31-ig létrehoznak egy interneten keresztül elérhető weboldalt, amely tartalmazza az e rendelet mellékletében felsorolt információkat. Az említett weboldalt a „Web-hozzáférhetőségi kezdeményezés” iránymutatásainak megfelelően kell elkészíteni.
   (3)   A tagállamok közlik a Bizottsággal a weboldal internetcímét.
   5. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   A 4. cikk azonban hat hónappal a rendelet hatálybalépését követően válik alkalmazandóvá.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2008. június 13-án.
      
         
            a Bizottság részéről
         
         Joe BORG
         
         
            a Bizottság tagja
         
      
   
   
      (1)  HL L 168., 2007.6.28., 1. o.
   
      MELLÉKLET
      A 4. cikk (1) bekezdésében említett információ
      Ezt az adatlapot az idegen vagy nem honos fajokkal kapcsolatos egyetlen/több (1) szállításra (betelepítés/áttelepítés) vonatkozóan kell kitölteni
      1.   Általános információk
      1.1.   Az engedély iránti kérelem száma vagy az arra vonatkozó hivatkozás:
      1.2.   Első kérelem: IGEN/NEM, ha NEM: hivatkozás az előző engedély iránti kérelemre
      1.3.   Az engedély iránti kérelem kelte: nn/hh/éééé
      1.4.   A fajra vonatkozó adatok
      1.4.1.   FAO-kód:
      1.4.2.   Közönséges név:
      1.4.3.   Tudományos név:
      1.4.4.   Alfaj (ha releváns):
      1.4.5.   További információ:
      
                  Tetraploid:
               
               
                  IGEN/NEM
               
            
                  Nemzőképes mesterséges hibrid:
               
               
                  IGEN/NEM
               
            1.4.5.3.   Ha IGEN, FAO-kód és a szülő fajok neve:
      1.5.   Forrás:
      1.5.1.   Ország:
      1.5.2.   Helyszín (a forrás neve és címe):
      1.5.3.   A forrás típusa (keltető/tenyésztő halgazdaság/vadon élő):
      1.6.   Fogadó akvakultúra-létesítmény:
      1.6.1.   Helyszín (név és cím):
      1.6.2.   Tenyésztési módszer: nyitott/zárt (2) rendszer
      1.7.   Szervezetek száma és életciklusok (ikrák, lárvák, fiatal egyedek, kifejlett egyedek):
      1.8.   Cél (emberi fogyasztás, tenyésztés állománypótlás céljából, kutatás stb.):
      1.9.   Tervezett szállítások száma:
      2.   Szűrés és kockázatértékelés
      2.1.   Szállítás típusa
      
                  Rutin betelepítés vagy áttelepítés
               
               
                  IGEN/NEM
               
            
                  Az engedély jóváhagyása:
               
               
                  IGEN/NEM
               
            
                  Az engedély kiállításának dátuma:
               
               
                  nn/hh/éééé
               
            2.1.1.3.   Az engedélyt kiállító hatóság (teljes cím):
      
                  Az engedély érvényességi időtartama:
               
               
                  X év XX hónap
               
            2.1.1.5.   Ha feltételekhez van kötve:
      
                  Karantén:
               
               
                  IGEN/NEM
               
            
                  Kísérleti kibocsátások:
               
               
                  IGEN/NEM
               
            
                  Nem rutin jellegű betelepítés vagy áttelepítés
               
               
                  IGEN/NEM
               
            2.1.2.1.   Kockázat típusa:
      2.1.2.1.1.   Alacsony
      2.1.2.1.2.   Közepes
      2.1.2.1.3.   Magas
      2.1.2.2.   Az átfogó környezeti kockázatértékelés összefoglaló jelentése (néhány sor és egy PDF-dokumetum), amelyet egyúttal egy másik közösségi nyelven is meg kell fogalmazni (néhány sor)
      
                  Az engedély jóváhagyása:
               
               
                  IGEN/NEM
               
            
                  Az engedély kiállításának dátuma:
               
               
                  nn/hh/éééé
               
            2.1.2.5.   Az engedélyt kiállító hatóság:
      
                  Az engedély érvényességi időtartama:
               
               
                  X év XX hónap
               
            2.1.2.7.   Ha feltételekhez van kötve:
      
                  Karantén:
               
               
                  IGEN/NEM
               
            
                  Kísérleti kibocsátások:
               
               
                  IGEN/NEM
               
            3.   Megfigyelés
      3.1.   A megfigyelési program időtartama: XX hónap
      3.2.   A megfigyelési program értékelési eredményeinek összefoglalója (néhány sor és egy PDF-dokumentum), amelyet egyúttal egy másik közösségi nyelven is meg kell fogalmazni (néhány sor)
      
                  Alkalmazott vészhelyzeti tervek:
               
               
                  IGEN/NEM
               
            
                  Az engedély visszavonása (adott esetben):
               
               
                  IGEN/NEM
               
            3.4.1.   Ha IGEN: ideiglenesen/véglegesen
      3.4.2.   Dátum: nn/hh/éééé
      3.4.3.   A visszavonás okai (néhány sor) egy másik közösségi nyelven is (néhány sor):
      
         (1)  A kérelmeket többszöri, hét évnél nem hosszabb időtartamú műveletekre is be lehet nyújtani (a 708/2007/EK rendelet 6. cikkének (1) bekezdése).
      
         (2)  A 708/2007/EK rendelet 3. cikkének (2) és (3) bekezdésében foglalt meghatározások szerint.